96/564/EY, Euratom: Komission päätös, tehty 11 päivänä syyskuuta 1996, luvan antamisesta Itävallalle olla ottamatta huomioon eräitä liiketoimiluokkia ja käyttää erältä likimääräisiä arvioita arvonlisäverosta kertyvien omien varojen perusteen laskemiseksi (Ainoastaan saksankielinen teksti on todistusvoimainen)



Virallinen lehti nro L 247 , 28/09/1996 s. 0039 - 0040



KOMISSION PÄÄTÖS, tehty 11 päivänä syyskuuta 1996, luvan antamisesta Itävallalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (Ainoastaan saksankielinen teksti on todistusvoimainen) (96/564/Euratom, EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan, sekä katsoo, että jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY (2), jäljempänä `kuudes direktiivi` - 28 artiklan 3 kohdan mukaisesti jäsenvaltiot voivat edelleen vapauttaa veroista tietyt liiketoimet tai verottaa niitä, ja nämä liiketoimet on otettava huomioon arvonlisäverosta (alv) kertyvien omien varojen perustetta määriteltäessä, kuudennen direktiivin 28 artiklan 3 kohdan säännösten soveltamisen osalta Itävallan tasavallan Euroopan yhteisöihin liittymistä koskevan asiakirjan (3) liitteessä IX (verotus) olevassa 2 h ja i kohdassa annetaan Itävallalle lupa vapauttaa tietyt kuudennen direktiivin liitteessä E ja F luetellut liiketoimet veroista tai verottaa niitä, Itävalta ei pysty laskemaan tarkasti kuudennen direktiivin liitteessä F olevassa 7 kohdassa lueteltujen liiketoimiluokkien arvonlisäverosta kertyvien omien varojen perustetta; tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Itävallan yleiseen alv-varojen perusteeseen; on näin ollen aiheellista antaa Itävallalle lupa olla ottamatta huomioon näitä liiketoimia arvonlisäverosta kertyvien omien varojen perusteen laskemiseksi, Itävalta pystyy suorittamaan laskennan käyttämällä likimääräisiä arvioita kolmen liiketoimiluokan osalta, jotka on lueteltu kuudennen direktiivin liitteessä E ja F; on näin ollen aiheellista antaa Itävallalle lupa laskea alv-peruste likimääräisiä arvioita käyttämällä, ja omia varoja käsittelevä neuvoa-antava komitea on hyväksynyt kertomuksen, johon on kirjattu komitean jäsenten lausunnot tästä päätöksestä, ON TEHNYT TÄMÄN PÄÄTÖKSEN: 1 artikla Arvonlisäverosta kertyvien omien varojen perusteen laskemiseksi 1 päivästä tammikuuta 1995 Itävallalle annetaan asetuksen (ETY, Euratom) N:o 1553/89 6 artiklan 3 kohdan ensimmäisen luetelmakohdan mukaisesti lupa olla ottamatta huomioon seuraavaa kuudennen direktiivin liitteessä F tarkoitettua liiketoimiluokkaa: - sokeiden henkilöiden tai sokeain työpajojen suorittamat liiketoimet, jollei niiden vapautus johda olennaiseen kilpailun vääristymiseen (liitteessä F oleva 7 kohta). 2 artikla Arvonlisäverosta kertyvien omien varojen perusteen laskemiseksi 1 päivästä tammikuuta 1995 Itävallalle annetaan lupa käyttää likimääräisiä arvioita seuraavien kuudennen direktiivin liitteessä E ja F tarkoitettujen liiketoimiluokkien osalta: 1. hammasteknikkojen ammatilliset palvelujen suoritukset sekä hammaslääkärien ja hammasteknikkojen suorittamat hammasproteesien luovutukset Itävallan sosiaaliturvalaitoksille (liitteessä E oleva 2 kohta), 2. yleisen postilaitoksen telepalvelut (liitteessä F oleva 5 kohta), 3. kuudennen direktiivin 4 artiklan 3 kohdassa tarkoitetut rakennusten ja maapohjien luovutukset (liitteessä F oleva 16 kohta). 3 artikla Tämä päätös on osoitettu Itävallan tasavallalle. Tehty Brysselissä 11 päivänä syyskuuta 1996. Komission puolesta Erkki LIIKANEN Komission jäsen (1) EYVL N:o L 155, 7.6.1989, s. 9 (2) EYVL N:o L 145, 13.6.1977, s. 1 (3) EYVL N:o C 241, 29.8.1994, s. 336